**ELŐTERJESZTÉS**

Bátaapáti Község Képviselő – testületének 2021. november 23-ai

rendes/rendkívüli testületi ülésére

|  |  |
| --- | --- |
| Tárgy: | A szociális ellátások helyi szabályozásáról szóló 2/2015. (II.26.) önkormányzati rendelet módosítása |
| Előterjesztő: | Filczinger Ágnes jegyző |
| Előterjesztést készítette: | Farkasné Szentpál Melinda igazgatási főelőadó |
| Előterjesztés száma: | 63. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Általános indokolás

A szociális ellátások helyi szabályozásáról szóló 2/2015. (II.26.) önkormányzati rendelet (továbbiakban: Rendelet) célja Bátaapáti Község Önkormányzata által biztosított pénzbeli és természetbeni juttatások igénybevételének szabályainak megállapítása, ellátások igénybevételének jogosultságáról, az ellátások mértékéről, igénybevételük módjáról való rendelkezés. A Képviselő-testület minden évben karácsonyi támogatást nyújt a nyugdíjasok és a családok részére, akik Bátaapátiban állandó lakóhellyel rendelkeznek. Ezen támogatási forma rendeletben történő szabályozása miatt kerül sor a Rendelet módosítására.

Részletes indokolás

**1. §-hoz**

A hatályos Rendelet 8. §-ában megállapított települési támogatás nyújtási formáinak kiegészítését rögzíti.

**2. §-hoz**

A hatályos Rendelet 17.§.(2) bekezdésében rendelkezik az önkormányzati segély megállapításának különösen eseteivel, melyet szükséges kiegészíteni az új támogatási formákkal.

**3. §-hoz**

Az új alcím az időskorúak és családok települési támogatására (karácsonyra) nyújtott támogatásokra vonatkozó szabályokat rögzíti.

**4. §-hoz**

A hatálybaléptetésről rendelkezik.

Kérem a Tisztelt Képviselő-testületet, hogy szíveskedjen a rendelet-tervezetet megvitatni és azt elfogadni.

Bátaapáti, 2021. november 22

Filczinger Ágnes sk.

jegyző

**Előzetes hatásvizsgálat, indoklás, véleményeztetés**

**Bátaapáti Község Önkormányzata képviselő-testületének**

a szociális ellátások helyi szabályozásáról szóló 2/2015. (II.26.) önkormányzati

**rendeletének módosításáról – rendelet tervezethez**

1. **Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- a települési támogatás formáinak szélesebb körét teszi elérhetővé

- gazdasági, költségvetési hatása: az önkormányzat szociális kiadásai a korábbi keretekhez képest megnövekednek

b) környezeti és egészségi következmények:

- nem releváns.

c) adminisztratív terheket befolyásoló hatások:

- a hivatal rendelkezik az adminisztratív tevékenységhez szükséges létszámmal.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása a lakosság szociális biztonságának növelése érdekében indokolt.

**A jogszabály alkalmazásához szükséges feltételek:**

A személyi, tárgyi és pénzügyi feltételek biztosítottak.

**2. Indoklás**

A lakosság szociális biztonságának növelése érdekében indokolt a rendelet módosítása

**3. Véleményeztetés**

A rendelet-tervezetet véleményeztetési kötelezettség nem terheli.

Bátaapáti, 2021. november 22.

Filczinger Ágnes sk.

jegyző

**Bátaapáti Község Önkormányzata Képviselő-testületének**

**…/2021.(XI….) önkormányzati rendelete**

**a szociális ellátások helyi szabályozásáról szóló 2/2015. (II.26.) önkormányzati rendeletének módosításáról**

Bátaapáti Község Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13.§ 8. a.) pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 26. §-ban, 32. § (3) bekezdésében, 45. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

**1. §** Bátaapáti Község Önkormányzatának a szociális ellátások helyi szabályozásáról szóló 2/2015. (II.26.) önkormányzati rendeletének (a továbbiakban: Rendelet) 8.§ (2) bekezdése az alábbi e)-f) ponttal egészül ki:

„(2) e) időskorúak támogatásához

f) családok támogatásához.”

**2. §** A Rendelet 17.§ (2) bekezdése helyébe a következő rendelkezés lép:

„(2) Önkormányzati segély különösen az alábbiakra való tekintettel állapítható meg:

1. betegség;
2. haláleset;
3. elemi kár bekövetkezése;
4. válsághelyzetben lévő várandós anya gyermekének megtartása;
5. a gyermek fogadásának előkészítése;
6. nevelésbe vett gyermek családjával való kapcsolattartásának elősegítése;
7. gyermek családba való visszakerülésének elősegítése;
8. iskoláztatás biztosítása;
9. gyermek hátrányos helyzete;
10. időskorúak támogatása;
11. családok támogatása;
12. egyéb, rendkívüli ok bekövetkezése esetén.”

**3. §** A Rendelet 17.§ az alábbi (7) bekezdéssel egészül ki:

„(7) Az (5) bekezdés rendelkezéseit a (2) bekezdés j), k) és l) pontjai esetében nem kell alkalmazni.”

**4. §** A Rendelet az alábbi 17/A.§-al egészül ki:

„Időskorúak és családok települési támogatása

17/A.§ (1) A Képviselő-testület a nyugdíjban és rokkantsági nyugdíjban részesülő időskorú személyek részére – hivatalból - évente egy alkalommal pénzbeli vagy természetbeni ellátást biztosít az önkormányzat költségvetési rendeletében meghatározott keretösszeg erejéig a Képviselő-testület egyedi döntése alapján.

(2) A Képviselő-testület a településen életvitelszerűen élő családok részére – hivatalból – évente egy alkalommal pénzbeli vagy természetbeni ellátást biztosít az önkormányzat költségvetési rendeletében meghatározott keretösszeg erejéig a Képviselő-testület egyedi döntése alapján.

(3) Az (1)-(2) bekezdés alapján megállapított rendkívüli települési támogatás esetén jövedelmi viszonyokat és vagyoni helyzetet nem kell vizsgálni.”

**4.§** Jelen rendelet 2021. november 23-án 17 órakor lép hatályba.

Bátaapáti, 2021november 23.

Krachun Szilárd Filczinger Ágnes

polgármester jegyző

A rendelet kihirdetésének napja: 2021. ………………..

Filczinger Ágnes

jegyző